ངན་སོང་སྦྱོང་བའི་གཙུག་ཏོར་རྣམ་པར་རྒྱལ་མའི་..ne
དཀྱིལ་འཁོར་གྱི་ཆོ་ག་བཞུགས་སོ། །
ད་ནི་ངན་སོང་སྦྱོང་བའི་གཙུག་ཏོར་རྣམ་པར་རྒྱལ་མའི་དཀྱིལ་འཁོར་གྱི་ཆོ་ག་བཤད་
པར་བྱ་སྟེ། དེ་ལ་སྦྱོར་བ་དང་དངོས་གཞི་དང་རྗེས་ཀྱི་ཆོ་གའོ། །སྦྱོར་བ་ལ་བསྙེན་པ་ནི་དབང་
བསྐུར་བ་ཐོབ་ཅིང་དམ་ཚིག་དང་ལྡན་པས། གནས་དབེན་ཞིང་ཡིད་དུ་འོང་བར་འདིའི་མངོན་
པར་རྟོགས་པ་བསྒོམ་ཞིང་གཟུངས་འདི་ཉིད་ཁྲི་བཟླ་བར་བྱའོ། །དེ་ནས་ཚེ་ལྡན་གྱི་དོན་བྱེད་ན་
བྱ་བ་སྤྱི་རྣམ་ལས་བཤད་པའི་སློབ་དཔོན་མཚན་ཉིད་དང་ལྡན་པ་ལ་སློབ་མ་མཚན་ཉིད་དང་
ལྡན་པ་ནང་གཤིན་པ་ཉི་ཤུ་རྩ་ལྔའི་བར་གང་ཡང་རུང་བ་གཙང་སྦྲ་དང་ལྡན་པས། སློབ་དཔོན་
ལ་མནྜལ་ཕུལ་ཏེ། པུས་བཙུགས་ཐལ་མོ་སྦྱར་ནས། རྡོ་རྗེ་སློབ་དཔོན་བདག་ལ་གཙུག་ཏོར་རྣམ་
རྒྱལ་གྱི་དཀྱིལ་འཁོར་དུ་དབང་བསྐུར་བ་བསྩལ་དུ་གསོལ་ཞེས་ལན་གསུམ་ལ་སོགས་པས་
གསོལ་བ་འདེབས་པར་བྱེད་པས། སློབ་མ་ཉིད་དུ་ཁས་ལེན་པར་བྱེད་པ་ལ་ཁྱེད་ཉིད་དཀྱིལ་
འཁོར་དུ་དབང་བསྐུར་བའི་ཡོ་བྱད་རྣམས་སྟ་གོན་གྱིས་ཤིག ཡུལ་དུས་འདི་ལྟ་བུར་དབང་
བསྐུར་བར་བྱའོ། །ཞེས་བརྗོད་ནས་སླར་ཡང་ཞག་བདུན་ནམ་གསུམ་དུ་སྒྲུབ་མཆོད་བྱས་ཏེ་
གཟུངས་བརྒྱད་བརྒྱའམ་སྟོང་རྩ་བརྒྱད་བཟླ་བར་བྱའོ། །དེ་ནས་ས་ཆོག་ནི། ཚེར་མ་དང་གྱོ་
དུམ་དང་། ངམ་གྲོག་ལ་སོགས་པ་སྤངས་པ། མཐོ་དམན་སྙོམས་ཤིང་གཙང་ལ་སྣུམ་པ་བྱང་ཤར་
དུ་གཞོལ་བར། བཟང་བོ་དང་ཡོ་བྱད་འབྱོར་བ་དང་། བླ་མས་གནང་བ་ལ་སོགས་པའི་ཚེ། ༀ་
375

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཛྲ་ཨ་མྲི་ཏེ་ཧཱུཾ། ཞེས་པའི་ལས་སྔགས་བཟླས་ཤིང་། དཀྱིལ་འཁོར་ཉིས་འགྱུར་གྱི་རྒྱར་ཁྲུ་དོ་
ཙམ་བརྐོས་ལ་རྡོ་བ་དང་སོལ་བ་དང་རུས་པ་དང་། སྐྲ་ཤད་དང་། ཁྱད་པར་སྲོག་ཆགས་ལ་
སོགས་པའི་སྐྱོན་བསལ་ལ། དྲི་ཞིམ་པོས་སྦྲུས་པའི་ལས་མཐུན་གྱི་སས་བཀང་ལ། ལས་ཐམས་
ཅད་པའི་སྤོས་ཆུས་བཏབ་ཅིང་འཐས་པར་བཅགས་ཏེ་ངོས་བསྙམས་ནས། བའི་ལྕི་བ་ས་ལ་མ་
ལྟུང་བའི་གཅིན་དང་བསྲེས་པས་བྱང་ཤར་ནས་ཁྱབ་པར་བྱུགས་ཏེ། དེའི་དབུས་སུ་ཁུང་བུ་
གཅིག་བརྐོས་ནས་ལས་སྔགས་བཟླས་ཤིང་ལས་དང་མཐུན་པའི་སྨན་དང་། ་ འབྲུརྣམས་དང་
བཅས་པའི་རིན་པོ་ཆེའི་གཏེར་བཅུག་སྟེ། སྔར་ལྟར་ངོས་བསྙམས་ནས། ༀ་ཀི་ལི་ཀི་ལི། བཛྲ་
བཛྲ་བྷུ་ར་བྷན་དྷ་སྭཱ་ཧཱ། ཞེས་པའི་སྔགས་བཟླ་ཞིང་ལག་པ་གཡོན་པས་ས་ལ་རེག གཡས་པས་
བ་བྱུང་ལྔ་ལ་སྔགས་དེ་ཉིད་བཟླས་པའི་བསང་གཏོར་བྱ་ཞིང་ཁྱད་པར། ༀ་ཛ་ཡ་ཨུཥྞི་ཥ་ཛྭ་ལ།
བན་དྷ་བན་དྷ་ད་མ་ད་མ། ཧཱུཾ་ཧཱུཾ་ཧཱུཾ་ཧོ་ཧ་ན་ཧཱུཾ། ཞེས་བཟླས་ཤིང་དེའི་དོན་བསམ་ཏེ། བསང་
གཏོར་སྔ་མ་ལྟར་བྱའོ། །
གལ་ཏེ་ཟུག་རྔུའི་ཉེས་པ་དབྱུང་མི་ནུས་པའམ། དབྱུང་མི་དགོས་པ་དྲང་སྲོང་གི་གནས་
ལ་སོགས་པ་གཉུག་མར་གནས་པའི་གཞི་ལ་ནི་བྱི་དོར་ལེགས་པར་བྱས་ནས་ལག་པས་རེག་ཅིང་།
སྔར་ལྟར་བསང་གཏོར་བྱས་ལ་རང་དཀྱིལ་འཁོར་གྱི་དབུས་སུ་འདུག་ནས། དཀྱིལ་འཁོར་གྱི་
མངོན་རྟོགས། བཟླས་པའི་བར་བྱ་སྟེ། སྔར་བཤད་པ་ལྟར་ལས་སྔགས་ཀྱིས་བསང་གཏོར་བྱའོ། །
དེ་ནས་སེང་ལྡེང་གི་ཕུར་བུ་སོར་བརྒྱད་པ་ལ་ལས་ཐམས་ཅད་པའི་སྔགས་བརྒྱ་རྩ་བརྒྱད་བཟླས་
ཏེ། ཕྱོགས་བཞི་མཚམས་བརྒྱད་དུ། མ་མ་ས་མནྟ་བཛྲ་ནཱཾ། ཨ་ཀོ་ཊ་ཡ། ས་མེ་མ་ཧཱ་ཙནྡྲ་ལི་
ཕཊ་ཕཊ་ཕཊ། སརྦ་ཏྲ་རཀྵ་ན་ཏྲ་ཊ་མ་ཊ་མ་ཊ་ཕཊ། ཅེས་བཟླས་ཤིང་། རྡོ་རྗེ་ཐོ་བས
་བས་བརྡབ་པར་
བྱ་སྟེ། རྡོ་རྗེ་གཏུམ་པོས་བགེགས་རྣམས་ཀྱི་སྤྱི་བོ་ནས་ཕུག་གསེར་གྱི་ས་གཞི་ལ་ཐུག་པར་
376

༄༅། །མི་གཡོ་བ་དང་སྟོང་ཆེན་མོ་སོགས་ཀྱི་མངོན་རྟོགས།
༦༢༽.
ལས་ཀྱི་ལྷས་
བསམ་མོ། །དེ་ནས་སློབ་མ་རྣམས་ཁྲུས་བྱས་ལ། ལས་སྔགས་བདུན་བདུན་བཟླས་པའི་བུ་མོ་
གཞོན་ནུ་མས་བཀལ་བའི་སྲུང་སྐུད་སུམ་སྒྲིལ་དཔུང་ལ་སོགས་པར་བཏགས་སྟེ།
སློབ་མའི་སྒོ་གསུམ་བསྲུང་བའི་ཏིང་ངེ་འཛིན་དང་ལྡན་པས་སྔགས་བཟླས་ཤིང་། མདུད་པ་
བོར་བས་སློབ་མ་རྣམས་ཡོངས་སུ་བཟུང་ཞིང་བགེགས་མེད་པར་བྱའོ། །སྟ་གོན་གྱི་ཆོ་ག་ནི་
གཙང་སྦྲ་དང་ལྡན་པས་དཀྱིལ་འཁོར་གྱི་གནས་བྱི་དོར་བྱས། བ་བྱུང་གིས་བྱུགས་ཏེ། ལས་
སྔགས་ཀྱིས་བསང་གཏོར་བྱས་ལ། དེའི་དབུས་སུ་དྲིའི་དཀྱིལ་འཁོར་སོར་བཅུ་གཉིས་པ་བྱས་
ཏེ། ཛི་ན་ཛིཀ་གམ་ལྷ་རང་རང་གི་སྔགས་ལན་བདུན་བདུན་བཟླ་ཞིང་། ཁ་ཤར་དུ་བལྟས་ནས་ཀུ་
ཤའི་གདན་ལ་འདུག་སྟེ། དབུས་སུ་བཅོམ་ལྡན་འདས་ཤཱཀྱ་ཐུབ་པ་ཞེས་སོགས་སྙིང་བོའི་ལྷ་སོ་
སོའི་མིང་བརྗོད་པའི་མོད་ལ། ལྷ་སོ་སོ་ཡིད་ལ་བསམ་པར་བྱའོ། །དེ་ནས་འཆད་པར་འགྱུར་བ་
ལྟར། སྔགས་དང་ཕྱག་རྒྱ་དང་ལྡན་པའི་ཉེར་སྤྱོད་ལྔས་མཆོད་དོ། །
དེ་ནས་དབང་བསྐུར་བའི་བུམ་པ་མཚན་ཉིད་དང་ལྡན་པ་ཧཱུཾ་ལ་སོགས་པ་ཀུན་དང་ལྡན་
པར་ཆུ་གཙང་མ་ཅུང་ཟད་བླུག་པ་བསང་སྦྱང་བྱས་ནས་བསྙེན་སྔགས་བརྒྱ་རྩ་བཟླས་ཏེ། ལས་
སྔགས་བཟླས་པའི་སྤོས་ཆུའི་མཆོད་ཡོན་གཟུངས་ཆུ་ལ་ཕུལ་ནས། ལས་དང་མཐུན་པའི་མེ་ཏོག་
ཀྱང་བཅུག་སྟེ། བདུག་སྤོས་ཀྱིས་བདུག་པར་བྱ་ཞིང་། ཕྱི་དེ་ཉིན་པར་ཡང་དུས་གསུམ་དུ་
དཀྱིལ་འཁོར་གྱི་སྔགས་བཟླས་ནས། མངོན་པར་དབང་བསྐུར་བར་བྱ་བ་ཡིན་ནོ། །དེ་ནས་སྔར་
ཡོངས་སུ་བཟུང་བའི་སློབ་མ་རྣམས་ཁྲུས་བྱས་ཤིང་གོས་གཙང་མ་གོན་ནས། བླ་མ་ལ་ཕྱག་བྱ་
ཞིང་མནྜལ་ཕུལ་ལ་ཤར་ཕྱོགས་སུ་བལྟས་ཏེ། པུས་མོ་བཙུགས་ཤིང་མེ་ཏོག་དང་བཅས་པའི་ཐལ་
མོ་སྙིང་ཁར་སྦྱར་ནས། དགའ་ཆེན་ཁྱོད་བདག་སྟོན་པ་སྟེ། །སློབ་དཔོན་ཁྱོད་ནི་དགོངས་སུ་
གསོལ། །བྱང་ཆུབ་ཆེན་པོའི་ཚུལ་བསྟན་པ། །མགོན་པོ་ཆེན་པོ་བདག་འཚལ་ལོ། །དམ་ཚིག་དེ་
377

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཉིད་བདག་ལ་སྩོལ། །བྱང་ཆུབ་སེམས་ཀྱང་བདག་ལ་སྩོལ། །སངས་རྒྱས་ཆོས་དང་དགེ་འདུན་
ཏེ། །སྐྱབས་གསུམ་དག་ཀྱང་བདག་ལ་སྩོལ། །ཐར་པ་ཆེན་པོའི་གྲོང་མཆོག་ཏུ། །མགོན་པོས་
བདག་ནི་གཞུགས་སུ་གསོལ། །ཞེས་ལན་གསུམ་གསོལ་བ་འདེབས་སུ་བཅུག་ལ། བླ་མས།
སྔགས་ཀྱི་དངོས་གྲུབ་དོན་གཉེར་གང་། །དཀྱིལ་འཁོར་འདིར་ནི་གཞུག་བྱ་སྟེ། །བསོད་ནམས་
འདོད་པས་དེ་ལས་གཞན། །བདག་གཞན་འཇིག་རྟེན་ཕ་རོལ་གཉེར། །དད་པ་ཆེན་པོ་ལྡན་བྱས་
ཏེ། །འཇིག་རྟེན་ཕ་རོལ་དོན་གཉེར་ན། །བློ་ལྡན་དཀྱིལ་འཁོར་གཞུག་བྱ་སྟེ། །ཚེ་འདིའི་འབྲས་
བུ་འདོད་མི་བྱ། །གལ་ཏེ་འདི་འབྲས་དོན་གཉེར་ན། །འཇིག་རྟེན་ཕ་རོལ་འགྲུབ་མི་གྱུར། །འཇིག་
རྟེན་ཕ་རོལ་ལ་དམིགས་ན། །འབད་པ་མེད་པར་འདི་འབྲས་འགྲུབ། །ཅེས་བརྗོད་ལ་དེ་རྣམས་
ཀྱི་དོན་བཤད་དེ། ཁམས་གསུམ་འཁོར་བ་ལ་ཞེན་པ་བཟློག་ནས། རྫོགས་པའི་སངས་རྒྱས་དོན་
དུ་གཉེར་ཅིག་ཅེས་གདམས་ལ། དཀོན་མཆོག་གསུམ་ལ་བདག་སྐྱབས་མཆི། །སྡིག་པ་མི་དགེ་
སོ་སོར་བཤགས། །དགེ་བ་ཀུན་ལ་རྗེས་ཡི་རང་། །ཆོས་འཁོར་མ་ལུས་བསྐོར་དུ་གསོལ། །མྱ་
ངན་མི་འདའ་བདག་གསོལ་འདེབས། །བྱང་ཆུབ་སྙིང་བོར་མཆིས་ཀྱི་བར། །བདག་གི་ལུས་
ཀུན་རྟག་ཏུ་དབུལ། །དགེ་བས་འགྲོ་བ་མ་ལུས་པ། །མྱུར་དུ་སངས་རྒྱས་ཐོབ་པར་ཤོག །འགྲོ་
རྣམས་བསྒྲལ་འདོད་བསམ་པ་ཡིས། །སངས་རྒྱས་ཆོས་དང་དགེ་འདུན་ལ། །རྟག་པར་བདག་ནི་
སྐྱབས་སུ་མཆི། །ཤེས་རབ་སྙིང་རྗེ་དང་བཅས་པས། །བརྩོན་པས་སེམས་ཅན་དོན་དུ་བདག །
སངས་རྒྱས་མདུན་དུ་གནས་བྱས་ཏེ། །རྫོགས་པའི་སངས་རྒྱས་ཐོབ་པར་བགྱིའོ། །ཞེས་ལན་
གསུམ་གྱིས་སེམས་བསྐྱེད་ཀྱི་སྡོམ་པ་བཟུང་ནས། ལས་སྔགས་ཀྱིས་སློབ་མ་ལ་བསང་གཏོར་
བྱེད་པ། བྱུག་སྤོས་ཀྱིས་བསྐུས་པའི་ལག་པ་སློབ་མའི་མགོ་ལ་འཇོག་བཞིན་དུ། ཧྲི༔ཎྜི་ལན་
བདུན་བཟླ་ཞིང་དེའི་རྗེས་སུ་ཧཱུཾ་ཡང་ཡང་བཟླས་པས་སྤྱི་བོ་ནས་རྐང་མཐིལ་གྱི་བར་དུ་གདོན་
378

༄༅། །མི་གཡོ་བ་དང་སྟོང་ཆེན་མོ་སོགས་ཀྱི་མངོན་རྟོགས།
དང་བགེགས་ཐམས་ཅད་བསྐྲད་པར་བསམ་ཞིང་། ཧཱུཾ་བཟླས་པའི་བསང་གཏོར་གྱིས་སྤྱི་བོར་
བྲན་ཏེ་གུ་གུལ་དང་སྤོས་དཀར་ལ་སོགས་པའི་བདུག་སྤོས་ཀྱིས་གསང་གནས་ནས་བདུགས་
པས་མཐའ་ཐུག་པར་ནད་དང་གདོན་ཐམས་ཅད་ཕྱིར་ཕྱུང་ནས་སྔགས་དང་ཕྱག་རྒྱ་རྣམས་ཀྱིས་
བསྲུངས་ཏེ། སླར་མི་འཇུག་པར་བསམ་མོ། །དེ་ནས་སློབ་མ་བྱང་ཕྱོགས་སུ་ཁ་བལྟས་ཤིང་ཐལ་
མོ་སྦྱར་ཏེ་འཁོད་པ་ལ། གོ་རིམ་བཞིནདུ་སོ་ཤིང་སྦྱིན་པར་བྱས་ཏེ། དེ་ཡང་སྲིད་དུ་སོར་བཅུ་
་བཟང་གིས་བ
བདུག་
གཉིས་པ་སྤོས་ཆུས་བཀྲུས་པ།
སྤོས་ཀྱིས་བདགས་པ་མགོ་བོ་ལ་མེ་ཏོག་གི་ཕྲེང་བ་བཅིངས་པ། སློབ་མ་ཁ་ཤར་དུ་བལྟས་པ་
འཛིན་དུ་བཅུག་སྟེ། ཅང་མི་སྨྲ་བར་སོ་ཤིང་གི་རྩེ་མོས་སོ་ལ་དྲུད་ཅིང་ཅུང་ཟད་ཟོས་ནས། ཆེད་
དུ་འཛུགས་པའི་རེ་བ་ལ་མ་ལྟོས་པས་དྲིའི་དཀྱིལ་
་ལ་མ་ལྟོས་པས་དྲིའི་དཀྱིལ་འཁོར་གྱི་དྲུང་དུ་དོར་བས་མེ་ཏོག་མགོ་བོ་
ཕྱོགས་བཞིར་བསྟན་ན། སྟེང་དུ་མཆོག་གི་དངོས་གྲུབ་ཤར་དུ་བལྟས་ན་དངོས་གྲུབ་འབྲིང་ངོ་། །
བྱང་དང་མཚམས་སུ་བལྟས་ན་འཇིག་རྟེན་པའི་དངོས་གྲུབ། ནུབ་ཏུ་དངོས་གྲུབ་རིང་བར་བཤད་
དོ། །དེ་ནས་སློབ་མ་རྣམས་ཁ་ཤར་རམ་བྱང་དུ་བསྟན་ཏེ། ཙོག་པུར་འདུག་ནས་པུས་མོ་གདངས་
ཏེ་ཕྱིར་བསྟན་ནས། ལག་པ་གཉིས་དེའི་བར་དུ་བཞག་ལ་སྒྲ་དང་ལྦུ་བ་མེད་པའི་ཆུ་གཙང་
བླངས་ཏེ། གཡས་པའི་སོར་མོ་ལག་མཐིལ་དུ་ཟེའུ་འབྲུ་ལྟར་བྱས་པས་ཆུ་དེ་ནས་བླངས་ནས་ཁ་
དང་རྣ་བ་གཉིས་དང་། མིག་གཉིས་དང་། སྣ་གཉིས་དང་དཔུང་བ་དང་། སྤྱི་བོ་དང་ལྟེ་བ་ལ་
རེག་པ་ལན་གཉིས་སམ་གསུམ་ལ་སོགས་པས་ཉེ་རེག་བྱ་སྟེ། ཆུ་ཧུབ་གསུམ་འཐུངས་ནས།
ལག་པ་གཡས་ཀྱིས་མཆུ་ལ་ལན་གཉིས་སུ་ཕྱིས་ནས་གྲལ་རིམ་བཞིན་འཁོད་པ་ལ་རེ་རེ་ལ་ཡང་།
::
ལས་སྔགས་བཟླས་པའི་སྤོས་ཆུ་ཁྱོར་བདུན་བདུན་བླུད་དེ། སློབ་མ་རྣམས་ལངས་ནས་དཀྱིལ་
འཁོར་གྱི་ཁང་བའི་ཕྱི་རོལ་ཏུ་ཁ་ལེགས་པར་བཀྲུ་བར་བྱའོ། །དེ་ནས་སློབ་དཔོན་རང་ཉིད་ནང་
379

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དུ་སོང་སྟེ། དཀྱིལ་འཁོར་གྱི་ལྷ་ལ་མཆོད་ལ། ལངས་པའམ་པུས་བཙུགས་ནས། སྤོས་རིང་དང་
རྡོ་རྗེ་དྲིལ་བུ་འཛིན་ཅིང་འཁྲོལ་བས། ཤཱཀྱའི་གཙོ་བོ་བཅོམ་ལྡན་འདས། །རིག་སྔགས་རྒྱལ་ལ་
ཕྱག་འཚལ་ལོ། །སློབ་མ་རྣམས་ལ་བརྩེ་བ་དང་། །ཁྱེད་རྣམས་ལ་ཡང་མཆོད་པའི་ཕྱིར། །མགོན་
པོ་ཐུགས་རྗེའི་བདག་ཉིད་ཅན། །དཀྱིལ་འཁོར་བདག་ནི་བྲི་བར་འཚལ། །འགྲོ་བའི་འཁོར་ལ་
སྟོན་མཛད་པའི། །སངས་རྒྱས་བདག་ལ་དགོངས་སུ་གསོལ། །བཅོམ་ལྡན་བདག་ནི་གུས་པ་ལ། །
དེ་བས་བཀའ་དྲིན་གནང་བར་རིགས། །འབྲས་གནས་བྱང་ཆུབ་སེམས་པ་དང་། །སྔགས་ཀྱི་ལྷ་
གཞན་གང་ལགས་དང་། །འཇིག་རྟེན་སྐྱོང་བའི་ལྷ་རྣམས་དང་། །གང་ཡང་འབྱུང་བོ་མཐུ་ཆེན་
དང་། །སེམས་ཅན་བསྟན་ལ་མངོན་དགའ་བ། །གང་སུ་རྡོ་རྗེའི་སྤྱན་མངའ་རྣམས། །བདག་ལ་
དགོངས་པར་མཛད་དུ་གསོལ། །བདག་མིང་འདི་ཞེས་བགྱི་བ་ཡིས། །གཙུག་ཏོར་རྣམ་རྒྱལ་
དཀྱིལ་འཁོར་ནི། །ཡོ་བྱད་ཅི་འབྱོར་པ་དག་གིས། །འགྲོ་བ་དག་ཕྱིར་བདག་བྲི་ན། །བདག་དང་
སློབ་མར་བཅས་པ་ལ། །རྗེས་སུ་བརྩེ་བས་ཉེར་དགོངས་ནས། །ཚོགས་པ་ཐམས་ཅད་དཀྱིལ་
འཁོར་དུ། །བྱིན་གྱིས་བརླབ་པར་མཛད་དུ་གསོལ། །ཞེས་གསོལ་བ་ལན་གསུམ་བཏབ་ནས།
མཆོད་ཡོན་དབུལ་བ་སྔོན་དུ་འགྲོ་བས་དྲིའི་དཀྱིལ་འཁོར་གྱི་ལྷ་རྣམས་ཆོ་ག་བཞིན་དུ་གཤེགས་
སུ་གསོལ་ཏེ། སྡིག་པ་ཅི་ཡང་མི་བྱ་ཞིང་། །ཞེས་པ་ལ་སོགས་པས་ཆོས་བཤད་ནས། དཀྱིལ་
འཁོར་དེའི་ཕྱི་རོལ་བྱང་ཤར་དུ་ཀུ་ཤ་བཏིང་བའི་ས་གཞི་ལ། སློབ་མ་རྣམས་ཤར་ཕྱོགས་སུ་སྔས་
བསྟན་ཏེ། སེང་གེའི་ཉལ་སྟབས་ཀྱིས་ཉལ་དུ་གཞུག་གོ །དེ་ནས་ནངས་པར་རྨི་ལམ་བཟང་ངན་
དྲིས་ལ། ངན་ན་བའི་མར་ལ་ཞི་བའི་སྲེག་བླུགས་བརྒྱ་རྩ་བརྒྱད་བྱའོ། །དངོས་གཞིའི་ཆོ་ག་ལ་
དཀྱིལ་འཁོར་ཐིག་ཚོན་སོགས་ཀྱིས་བསྒྲུབ་པ་ནི། དེའི་ཕྱི་ཉིན་ཉི་མ་ཤར་བ་སློབ་དཔོན་དང་
སློབ་མ་རྣམས་ཀྱིས་ཁྲུས་དང་ཉེ་རེག་བྱས་ལ་གོས་གཙང་མ་གྱོན་ཞིང་མ་ཡེངས་པར་དཀྱིལ་
380

།མི་གཡོ་བ་དང་སྟོང་ཆེན་མོ་སོགས་ཀྱི་མངོན་རྟོགས།
༼༢༽
འཁོར་གྱི་དྲུང་དུ་སོང་ནས། ལས་ཐམས་ཅད་པའི་སྔགས་ཀྱི་བསང་གཏོར་བྱས་ལ། ཁྲུ་བཅུ་
སོགས་གཞོན་ནུ་མས་བཀལ་བའི་སྐུད་པ་སྔར་བཞིན་དུ་ལོངས་མ་སྤྱད་པའི་སར་བ་གཙང་མ་དྲི་
མ་མེད་པ་རེག་ན་བདེ་བ། སྦོམ་ཕྲ་རན་པ། སྦོམ་ཕྲ་དང་འཇུར་མདུད་མེད་པ་ཁ་དོག་དཀར་
དམར་སེར་ལྗང་ནག་པོ་ལྔ་ལས་ཐམས་ཅད་པ་དང་། རིག་པའི་རྒྱལ་བོའི་སྔགས་བཟླས་ལ་དང་
བོ་སོ་སོར་སྒྲིལ་དེ་ནས་གཅིག་ཏུ་སྒྲིལ་བ་ལས་ཐམས་ཅད་པའི་སྔགས་ལན་བརྒྱ་བཟླས་ཏེ། མེ་
ཏོག་ལ་སོགས་པའི་མཆོད་པས་མཆོད་ལ། མདུན་གྱི་ནམ་མཁར་ད་
དཀྱིལ་འཁོར་གྱི་ལྷ་ཐམས་ཅད་བསམས་ནས་